CELEX: 52009PC0413
Language: hu
Date: 2009-07-31
Title: Javaslat a Tanács határozata az Európai Közösség és a Svájci Államszövetség közötti statisztikai együttműködésről szóló megállapodás értelmében létrehozott vegyesbizottság által a megállapodás B. mellékletének módosításáról hozott határozatára vonatkozó közösségi álláspontról

Fontos jogi nyilatkozat

|

52009PC0413

Javaslat a Tanács határozata az Európai Közösség és a Svájci Államszövetség közötti statisztikai együttműködésről szóló megállapodás értelmében létrehozott vegyesbizottság által a megállapodás B. mellékletének módosításáról hozott határozatára vonatkozó közösségi álláspontról  /* COM/2009/0413 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 2009.7.31.COM(2009) 413 véglegesJavaslatA TANÁCS HATÁROZATAaz Európai Közösség és a Svájci Államszövetség közötti statisztikai együttműködésről szóló megállapodás értelmében létrehozott vegyesbizottság által a megállapodás B. mellékletének módosításáról hozott határozatára vonatkozó közösségi álláspontrólINDOKOLÁSAz Európai Közösség és a Svájci Államszövetség közötti statisztikai együttműködésről szóló megállapodás[1] (a megállapodás) 2007. január 1-én lépett hatályba. a Közösség képviseletét a Bizottság látja el.A megállapodás 3. cikke létrehozza az e megállapodás adminisztrációjáért és megfelelő végrehajtásának biztosításáért felelős „Közösségi/Svájci Statisztikai Bizottságot” (a vegyesbizottság).A 2006/233/EK határozat 2. cikke előírja, hogy a Közösséget a Bizottság képviseli, és a Közösség által a vegyesbizottságban képviselendő álláspontot a Svájc pénzügyi hozzájárulásához kapcsolódó kérdésekben a Tanács fogadja el.A megállapodás 4. cikke úgy rendelkezik, hogy a vegyesbizottság határozhat a megállapodás B. mellékletének felülvizsgálatáról a Svájc pénzügyi hozzájárulása tekintetében irányadó szabályokkal kapcsolatban.A megállapodás 2007-es végrehajtása óta megszerzett tapasztalatok azt mutatják, hogy szükség van a B. melléklet kiigazítására annak érdekében, hogy használata egyszerűbb legyen, és csökkenjenek a hozzá kapcsolódó adminisztratív terhek.E javaslatnak pénzügyi következményei vannak a közösségi költségvetésre nézve, mivel a svájci hozzájárulás kiszámítási módjának egyszerűsítéséről rendelkezik. Ez a változtatás nem jár semmilyen azonnali változással a bevételt illetően, amely előre láthatólag hasonló szinten marad.A vegyesbizottság határozatát az Európai Unió Hivatalos Lapjában közzé kell tenni.JavaslatA TANÁCS HATÁROZATAaz Európai Közösség és a Svájci Államszövetség közötti statisztikai együttműködésről szóló megállapodás értelmében létrehozott vegyesbizottság által a megállapodás B. mellékletének módosításáról hozott határozatára vonatkozó közösségi álláspontrólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Közösség és a Svájci Államszövetség közötti statisztikai együttműködésről szóló megállapodás (a továbbiakban: megállapodás) megkötéséről szóló, 2006. február 27-i 2006/233/EK tanácsi határozatra[2] és különösen annak 2. cikkére,tekintettel a Bizottság javaslatára[3],mivel:(1) A megállapodás 3. cikke létrehozza az Európai Közösség és a Svájci Államszövetség képviselőiből álló bizottságot, azaz a „Közösségi/Svájci Statisztikai Bizottságot” (a továbbiakban: vegyesbizottság).(2) A 2006/233/EK határozat 2. cikke úgy rendelkezik, hogy a vegyesbizottság határozatai tekintetében kialakítandó közösségi álláspontot a Bizottság javaslata alapján, minősített többséggel a Tanács fogadja el a Svájc pénzügyi hozzájárulásához kapcsolódó kérdésekben.(3) Annak érdekében, hogy a részvétel teljes költségét lefedjék, Svájc éves alapon pénzügyileg hozzájárul a közösségi statisztikai programhoz.(4) A megállapodás 4. cikke úgy rendelkezik, hogy a vegyesbizottság határozhat a megállapodás B. mellékletének felülvizsgálatáról a Svájc pénzügyi hozzájárulása tekintetében irányadó szabályokkal kapcsolatban.(5) A megállapodás végrehajtása óta megszerzett tapasztalatok azt mutatják, hogy szükség van a pénzügyi alkalmazás egyszerűsítésére és a hozzá kapcsolódó adminisztratív terhek csökkentésére, ugyanakkor hasonló szinten tartva Svájc pénzügyi hozzájárulását. Ezért a megállapodás B. mellékletét felül kell vizsgálni,A KÖVETKEZŐKÉPPEN HATÁROZOTT:1. cikkA vegyesbizottságnak a megállapodás B. mellékletének módosításáról szóló határozatára vonatkozó, az Európai Közösség által elfogadandó álláspont az e határozathoz mellékelt vegyesbizottsági határozattervezeten alapul.2. cikkA vegyesbizottság ezen határozatát az Európai Unió Hivatalos Lapjában közzé kell tenni.Kelt Brüsszelben, […]a Tanács részérőlaz elnökMELLÉKLETT E R V E Z E T -A Közösségi/Svájci Statisztikai Bizottság 1/2009 határozata (2009….)No 1/2009 of …. 2009az Európai Közösség és a Svájci Államszövetség közötti statisztikai együttműködésről szóló megállapodás B. mellékletének módosításárólaz Európai Közösség és a Svájci Államszövetség között a statisztika terén történő együttműködésrőlA KÖZÖSSÉGI/SVÁJCI STATISZTIKAI BIZOTTSÁG,tekintettel az Európai Közösség és a Svájci Államszövetség közötti statisztikai együttműködésről szóló megállapodásra[4] és különösen annak 4. cikke (4) bekezdésére,mivel:(1) 2007. január 1-jén hatályba lépett az Európai Közösség és a Svájci Államszövetség közötti megállapodás, amelynek B. melléklete tartalmazza a Svájc pénzügyi hozzájárulása tekintetében irányadó szabályokat.(2) A megállapodás végrehajtása óta megszerzett tapasztalatok azt mutatják, hogy szükség van a pénzügyi alkalmazás egyszerűsítésére és a hozzá kapcsolódó adminisztratív terhek csökkentésére. Ezért a B. mellékletet felül kell vizsgálni,A KÖVETKEZŐKÉPPEN HATÁROZOTT:1. cikkA megállapodás B. melléklete helyébe e határozat melléklete lép.2. cikkEz a határozat az elfogadásának napján lép hatályba.Kelt Luxembourgban,a vegyesbizottság részérőlaz Európai Közösség küldöttségének vezetőjea Svájci Államszövetség küldöttségének vezetőjeB. MELLÉKLETSVÁJC A MEGÁLLAPODÁS 8. CIKKÉBEN EMLÍTETT HOZZÁJÁRULÁSÁRA IRÁNYADÓ PÉNZÜGYI SZABÁLYOK1. A pénzügyi részvétel meghatározása1.1. Svájc éves alapon pénzügyileg hozzájárul a közösségi statisztikai programhoz.1.2. Ez a hozzájárulás két részen alapul:—Az Eurostat teljes költsége [költség]—Az Európai Unió tagállamainak száma [# tagok]1.3. A pénzügyi hozzájárulás mértéke a következő: [költség] / [# tagok]1.4. Ezeket az elemeket a következőképpen kell meghatározni:1.4.1. Az Eurostat teljes költségét a kötelezettségvállalási előirányzat 85 %-aként kell meghatározni az Európai Unió költségvetésének statisztikai politikára vonatkozó területén (29. cím), a tevékenység-alapú költségvetési előirányzás nómenklatúrája szerint. Ez tartalmazza a politikai területekre vonatkozó statisztikák irányítási és támogatási kiadásait (az aktív foglalkoztatásban lévő alkalmazottakhoz és a külső alkalmazottakhoz kapcsolódó kiadások, az irányításhoz kapcsolódó egyéb kiadások, épületek és kapcsolódó kiadások, valamint a műveletek támogatását célzó kiadások), illetve a statisztikai információk előállítására vonatkozó pénzügyi beavatkozásokat. [költség]1.4.2. A tagállamok számának meghatározása: az érintett év január 1-jén az Európai Unió tagállamainak száma. [# tagok]1.5. Az Európai Unió előzetes költségvetési tervezetének elfogadását követően haladéktalanul el kell végezni a pénzügyi hozzájárulás előzetes kiszámítását. A végső számítást az adott évre vonatkozó költségvetés elfogadását követően, késedelem nélkül kell elvégezni.2. Fizetési eljárások2.1. A Bizottság minden pénzügyi évben legkésőbb június 15-én e megállapodás szerinti hozzájárulásának megfelelő fizetési felhívást küld Svájcnak. E fizetési felhívás előírja a hozzájárulás legkésőbb július 15-ig történő kifizetését. A fizetési felhívások kiküldésében történő bármilyen késedelem az esedékes kifizetés ütemezett napjának kitolását eredményezi oly módon, hogy a kifizetésre legalább 30 nap álljon rendelkezésre.2.2. Svájc hozzájárulását euróban kell meghatározni és kifizetni.2.3. Svájc e megállapodás szerinti hozzájárulását a 2.1. pontban előírt ütemezés szerint fizeti. A kifizetésben történő bármely késedelem esetén kamatot kell fizetni, amelynek mértéke másfél százalékponttal haladja meg az Európai Központi Bank által a főbb újrafinanszírozási műveletekre alkalmazott, az Európai Unió Hivatalos Lapjának C sorozatában megjelentetett, az esedékesség napja szerinti hónap első naptári napján érvényes kamatot. A megemelt kamat a késedelem egész időszakára vonatkozik. A kamatot azonban a hozzájárulás csak azon összegei után kell fizetni, amelyeket a 2.1. pontban említett ütemezett fizetési napokat követő harminc napon túl fizetnek be.2.4. A Bizottság által e megállapodás értelmében összehívott találkozókon részt vevő svájci képviselőknél és szakértőknél felmerült kiadásokat nem téríti meg a Bizottság. Amint azt a 6. cikk (2) bekezdése is megállapítja, a svájci nemzeti tisztviselők Eurostathoz történő kiküldésének költségeit teljes mértékben Svájc fedezi.Az EUROSTAT és a Svájci Szövetségi Statisztikai Hivatal közötti megállapodástól függően Svájc a pénzügyi hozzájárulásából levonhatja a nemzeti szakértők kiküldetéseinek költségeit. Az egyes tisztviselők tekintetében levonható legmagasabb összeg nem haladja meg az EGT-megállapodás értelmében az Eurostathoz kiküldött EGT-EFTA országok tisztviselői tekintetében levont legmagasabb összeget. Az összeget a vegyesbizottság éves alapon állapítja meg.2.5. A Svájc által végrehajtott kifizetéseket költségvetési bevételként írják jóvá, amelyet az Európai Unió általános költségvetése bevételi nyilatkozatának megfelelő költségvetési keretéhez irányoztak elő. Az Európai Közösségek általános költségvetése tekintetében alkalmazandó költségvetési rendelet[5] vonatkozik az előirányzatok kezelésére.3. A végrehajtás feltételei3.1 Svájc 8. cikk szerinti pénzügyi hozzájárulása rendes körülmények között változatlan marad a kérdéses pénzügyi év tekintetében.3.2. A Bizottság az egyes pénzügyi évekhez (n) kapcsolódó elszámolások lezárásakor, a jövedelem- és költségelszámolás létrehozásának keretében, tekintettel Svájc részvételére, elkezdi az elszámolások szabályozását, figyelembe véve az átutalások, a törlések és halasztott fizetések, vagy a pótköltségvetések vagy költségvetés-módosítások eredményeként történt módosításokat a pénzügyi év során. Ezt a szabályozást a következő évre (n+2) vonatkozó költségvetés megállapításának keretében kell végrehajtani, és jelezni kell a fizetési felhívásban.4. Tájékoztatás4.1 Minden pénzügyi év (n+1) legkésőbb május 31-én elkészítik az Eurostat működtetési és igazgatási pénzügyi kötelezettségeivel megegyező, és az előző pénzügyi évre (n) vonatkozó előirányzati nyilatkozatot, és tájékoztatás céljából továbbítják Svájcnak a Bizottság jövedelem- és költségelszámolásával azonos formában.4.2. A Bizottság közöl Svájccal minden egyéb, az Eurostathoz kapcsolódó általános pénzügyi adatot, amelyet az EGT-EFTA államok rendelkezésére bocsátottak.JOGALKOTÁSI PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ1. A JAVASLAT CÍME:Határozat az Európai Közösség és a Svájci Államszövetség közötti statisztikai együttműködésről szóló megállapodás B. mellékletének módosításáról.2. KÖLTSÉGVETÉSI TÉTELEK:Alcím és jogcímcsoport: 29.0203 “közösségi statisztikai program 2008-2012”A költségvetésben az adott évre előirányzott összeg: 3,8 millió EUR3. PÉNZÜGYI HATÁS( A javaslatnak nincs pénzügyi hatása.X A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:(millió EUR egy tizedesjegyig)Költségvetési tétel | Bevétel[6] | 12 hónap, kezdő időpont: 2009.01.01. |29.0203. jogcímcsoport | A saját forrásokra gyakorolt hatás | 3,8 |… jogcímcsoport | A saját forrásokra gyakorolt hatás |A fellépés után |[n+1] | [n+2] | [n+3] | [n+4] | [n+5] |29.0203. jogcímcsoport | 3,8 | 3,8 | 3,9 | 3,9 | 3,9 |4. EGYÉB ÉSZREVÉTELEKE javaslat célja, hogy Svájc hozzájárulása a közösségi statisztikai programhoz egyszerűbben kiszámítható legyen.A hozzájárulást egy százalékos formában rögzítik, és nem függ majd a Közösség és Svájc közötti éves munkaprogram elfogadásától.E javaslatnak pénzügyi hatásai vannak a közösségi költségvetésre nézve, mivel a svájci hozzájárulás kiszámítási módjának egyszerűsítéséről rendelkezik. Ez a változtatás nem jár semmilyen azonnali változással a bevételt illetően, amely előre láthatólag hasonló szinten marad. Az adott százalék (85 %) Svájcnak a közösségi statisztikai programhoz való átlagos éves hozzájárulásán alapul. A becslések szerint a programra fordított összeg 2013-ig nagyjából azonos marad.Svájc pénzügyi hozzájárulása a megállapodás végrehajtásának kezdete óta évi 3,6 millió és 3,8 millió EUR között változott. Ez a statisztikai programnak körülbelül 85 %-át teszi ki.Megjegyzendő, hogy a Svájcban letelepedett jogalanyok jogosultak arra, hogy a Közösségben letelepedett jogalanyokéival azonos szerződéses jogokkal és kötelezettségekkel vegyenek részt az Eurostat által irányított egyes közösségi programokban. A svájci illetőségű jogalanyok azonban nem jogosultak semmiféle pénzügyi hozzájárulásra az Eurostattól .A svájci nemzeti szakértőknek az Eurostathoz történő kiküldésével kapcsolatos költségek, beleértve az illetményeket, a társadalombiztosítási költségeket, a nyugdíjellátást, a napidíjat és az utazási támogatást teljes mértékben Svájcot terhelik.[1] HL L 90., 2006.3.28., 2. o.[2] HL L 90., 2006.3.28., 1. o.[3] [5] HL C […], […], […]. o.[4] HL L 90., 2006.3.28., 2. o.[5] A Tanács 1605/2002/EK, Euratom rendelete (2002. június 25.) az Európai Közösségek általános költségvetésére alkalmazandó költségvetési rendeletről[6] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, vagyis a bruttó összeget csökkenteni kell 25%-kal (beszedési költség).